b'\n_START_ARTICLE_\nVerslo administravimo daktaras\n_START_PARAGRAPH_\nVerslo administravimo daktaras (angl. Doctor of Business Administration, DBA; PhD in Business Administration)\xc2\xa0\xe2\x80\x93 kvalifikacinis laipsnis, suteikiamas, baigus verslo vadybos doktorant\xc5\xabros studijas._NEWLINE_Doktorantai gali gilintis \xc4\xaf finans\xc5\xb3, \xc5\xbemogi\xc5\xa1k\xc5\xb3j\xc5\xb3 i\xc5\xa1tekli\xc5\xb3, verslo santyki\xc5\xb3 valdymo, organizacijos strategijos, rinkodaros ir kitas sritis. Baigusieji doktorant\xc5\xabr\xc4\x85 gali savaranki\xc5\xa1kai vykdyti savo profesini\xc5\xb3 interes\xc5\xb3 srities tyrimus, d\xc4\x97styti ir bendradarbiauti su mokslo bendruomene, verslu, dalyvauti visuomenin\xc4\x97se veiklose\xc2\xa0\xe2\x80\x93 atlikti tyrimus, skelbti publikacijas ir konsultuoti.\n_START_SECTION_\nLietuvoje\n_START_PARAGRAPH_\n2011\xc2\xa0m. Lietuvoje bus prad\xc4\x97ta vykdyti pirmoji Baltijos regiono doktorant\xc5\xabros programa. Tarptautinius vadybos ir administravimo krypties daktarus ruo\xc5\xa1 keturi Baltijos regiono universitetai-partneriai\xc2\xa0\xe2\x80\x93 ISM Vadybos ir ekonomikos universitetas, Danijos Arhus universitetas, BI Norvegijos vadybos institutas ir Estijos Tartu universitetas. Studijas organizuos ISM Vadybos ir ekonomikos universitetas, o Doktorant\xc5\xabros komitet\xc4\x85, atsaking\xc4\x85 u\xc5\xbe studij\xc5\xb3 kokyb\xc4\x99, sudarys tarptautiniai mokslininkai.'